open-index/open-wikipedia-markdown huggingface dataset:
Sergei Podolinski

**Sergei Sergejevitš Podolinski** (17. august (vkj) 1879 Pariis – 1944) oli Venemaa riigitegelane. Aastatel 1915−1917 oli ta viimane Liivimaa viitsekuberner.

## Elulugu
### Päritolu ja haridustee
Põlvnes Ukrainast pärit aadlisuguvõsast. Tema isa oli meditsiinidoktor Sergei Andrejevitš Podolinski (1850−1891), ema Natalja Jakimovna Andrejeva. Õppis Peterburi ülikoolis.

### Riigiteenistus
Pärast õpingute lõppu astus ta 1906. aastal Venemaa tsiviilteenistusse ja sai kolleegiumisekretäri teenistusastme. Teenis siseministeeriumis VIII klassi eri asjade ametnikuna. Tõusis kolleegiumiassessoriks. Aastatel 1915−1917 oli ta Liivimaa viitsekuberner. Ta oli ühtlasi Tula kubermangu semstvovalitsuse liige.

## Perekond
Ta vanaisa Andrei Podolinski (1806–1886) oli luuletaja.

## Viited

## Välislingid
*Подолинские saidil day.kyiv.ua
*Sergei Podolinski teenistuskäik saidil regiment.ru
Abraham Winkler vanem

**Abraham Winkler (vanem)** (juuli 1606 Freiburg, Tüüringi – 9. august 1657 Tallinn Rootsi kuningriik) oli Eestimaa vaimulik.

Abraham Winkleri isa, Tobias Winkler, oli kirikukantor ja organist Saksamaal.

Abraham  õppis 1613–1617 Freiburgi ja 1618–1624 Schulpforta koolis ning 1624–1626 Leipzigi Ülikoolis. 26. mail 1628 immatrikuleeriti Wittenbergi Ülikooli. 4. novembril 1632 sai Pirnas (Saksimaal) koguduse diakoniks ja 7. oktoobril 1638 ülemdiakoniks. 

Kolmekümneaastase sõja ajal juulis 1639 põgenes rootslaste juurde, suundus nendega Böömimaale ja Pirnasse, oli kiriku inspektor oktoobrini 1639. Saadeti seejärel Stralsundi ning kevadeks 1641 Stockholmi, oli 6 kuud krahv Lennart Torstensoni kodupastor ja jutlustas kaks korda ka kuninganna Kristiina juures. Sügisel 1641 sai kutse Tallinna Toomkiriku saksa koguduse pastor ametikohale; enne Tallinna siirdumist aga immatrikuleeriti 15. oktoobril 1641 Greifswaldi Ülikooli ja sai seal magistriks. 

Alates 30. aprillist 1642 oli Tallinna Toomkiriku saksa koguduse pastor ja Eestimaa konsistooriumi assessor; 1651 sai Lääne praostkonna praostiks, aastal 1653 ka Ida-Harju praostkonna praostiks. Oli kuus korda Eestimaa konsistooriumi eesistuja (*Praeses*).

Winkler juhatas uue neljaosalise kiriku käsi- ja koduraamatu tõlkimist ja trükkiandmist, kuid ise ei tõlkinud. Talt on rohkelt tulnud trükitud saksakeelseid leinajutlusi.

## Isiklikku
Tema poeg Abraham Winkler oli Rapla Maarja-Magdaleena koguduse õpetaja. Pojapoeg Reinhold Winkler oli Järva-Jaani Ristija Johannese koguduse õpetaja, pojapoeg Theodor Winkler oli Tallinna Püha Vaimu koguduse õpetaja, pojapoeg Johann Abraham Winkler oli Koeru ja Järva-Jaani Ristija Johannese koguduse õpetaja, pojapoeg Samuel Matthäus Winkler oli Märjamaa Maarja koguduse õpetaja.

## Viited

## Välislingid
*
Anamorphosée

**"Anamorphosée"** on Mylène Farmeri neljas stuudioalbum. See ilmus 17. oktoobril 1995.

Hoolimata rohkeetst kriitilistest arvustustest oli album edukas. See jõudis albumite edetabelis esikohale ja püsis edetabelis peaaegu kaks aastat.

## Singlid

## Lood plaadil

## Sertifikatsioonid ja müügid

## Edetabelid
Kaansemäe kraav

**Kaansemäe kraav** (ka *Maalse peakraav*) on kraav Läänemaal Lääne-Nigula vallas Ehmja ja Lääne-Nigula külas.

Peakraavi pikkus on 2,6 km. Kraav suubub Lääne-Nigula ja Ehmja küla piiril paremalt Rannamõisa jõkke (12,3 km suudmest). Peakraavi valgla on 4,6 km². Lähe on Ehmja külas.

Kaansemäe kraav on mitteavalik veekogu, mille piiranguvöönd on 50 m.

Kaansemäe kraavi keskkonnaregistri kood on VEE1106300.

## Välislingid

*
Raana jõgi

**Raana jõgi** (ka *Raana oja*) on jõgi Läänemaal Lääne-Nigula vallas Keskvere, Kurevere, Männiku, Rannajõe ja Rõude külas. Jõgi jääb tervikuna Matsalu rahvuspargi alale.

Jõgi suubub vasakult Rannamõisa jõkke (2,3 km suudmest).

Jõgi on savika veega mitteavalik veekogu, mille piiranguvöönd on 50 m.

Raana jõe keskkonnaregistri kood on VEE1106800.

## Välislingid

*
Juhan Reidak

**Juhan Reidak** (kuni 30. maini 1936 Juhan Reitag, ka **Johann Reitag**; 29. september 1876 Pärsti – 1. märts 1945 Tori) oli eesti vaimulik.

Õppis 1884–1888 Pärsti vallakoolis, 1888–1889 Viljandis kihelkonnakoolis, 1890–1892 Viljandi linnakoolis, 1892–1893 sai eraõpet, 1894–1896 Hugo Treffneri Gümnaasiumis Tartus ja 1896–1897 Pärnu gümnaasiumis. Tartu Ülikooli usuteaduskonnas õppis ta aastatel 1897–1901. Prooviaastal oli ta Palamuse Püha Bartholomeuse koguduses (Burchard Georg Sielmanni juures) ning Kodavere ja Alatskivi koguduses Paul Ferdinand Walteri juures. Ordineeriti õpetajaks 20. märtsil 1904 Tarvastus.

Oli aastal 1904 adjunktõpetaja Suure-Jaani Johannese koguduses. 1904–1907 Viljandi praostkonna vikaarõpetaja. Aastatel 1907–1911 teenis ta Püha Jakobi kogudust ja 1911–1945 (introdutseeriti 8. oktoobril 1911) Tori kogudust. Aastatel 1930–1945 oli ta Pärnu praostkonna abipraost ja 1941–1945 Pärnu praostkonna praosti kohusetäitja.

## Isiklikku
Tema tütar Irene oli abielus praost Harald Põllu poja Hillar Põlluga.

## Viited
Tapa kogudus

**[[Tapa]]l** on mitu **[[kogudus]]t**:
*EELK Tapa Jakobi kogudus
*MPEÕK Tapa Ristija Johannese kogudus
*EMK Tapa kogudus
EMK

**EMK** on lühend, mis võib tähendada järgmist:
*Eesti Maksekeskus
*Eesti Matemaatika Komitee
*Eesti Metodisti Kirik
*Erametsakeskus (sihtasutus)
*...
Rägina jõgi

**Rägina jõgi** (ka *Rägina peakraav*) on kraav Läänemaal Lääne-Nigula vallas Kaare, Kaasiku, Keskvere, Kirna, Kokre, Kuluse, Niinja, Nõmme, Putkaste, Rannajõe, Suure-Lähtru, Vanaküla ja Väike-Lähtru külas.

Peakraavi pikkus on 19,4 km. Peakraav suubub Rannajõe ja Keskvere külas vasakult Rannamõisa jõkke (5,9 km suudmest). Peakraavi valgla on 63,2 km². Lähe on Nõmme külas. Peakraavi lähtest kirdesse jääb Marimetsa looduskaitseala (Marimetsa raba). Peakraavi suue jääb Matsalu rahvuspargi alale. 3,4 km suudmest suubub vasakult peakraavi Pahasoo peakraav. Suudmest umbes 200 m ülesvoolu ületab kraavi Haapsalu–Laiküla maantee (Rannamõisa-2 sild).

Rägina jõgi on tugevasti muudetud avalik veekogu, mille piiranguvöönd on 100 m.

Rägina jõe keskkonnaregistri kood on VEE1106500.

## Välislingid

*
Õigluse ja Arengu Partei

**Õigluse ja Arengu Partei** (türgi keeles *Adalet ve Kalkınma Partisi*, lühendatult *AKP*) on Türgi partei, mis reklaamib end mõõduka ja konservatiivsena, toetades liberaalset turumajandust ja Türgi liitumist Euroopa Liiduga. Euroopa ajakirjandus seevastu nimetab parteid sageli islamimeelseks.

Alates 2005. aastast on AKP Euroopa Rahvapartei vaatlejaliige. 

2007. aasta parlamendivalimistel võitis AKP 46,6% häältest.

2008. aastal tegi Türgi peaprokurör avalduse AKP keelustamiseks, kuna tema hinnangul kujutas partei soov lubada naisüliõpilastel pearäti kandmist ohtu Türgi riigi ilmalikele alustele. Keelustamine ei kogunud konstitutsioonikohtus nõutavat kvalifitseeritud häälteenamust.

Parteijuht on alates 22. maist 2016 Binali Yıldırım. Eelmine esimees oli Ahmet Davutoğlu. Erakonna üks asutajaid ja kauaaegne esimees oli Türgi president Recep Tayyip Erdoğan. Endine Türgi president Abdullah Gül on samuti AKP liige.
Euroopa Rahvapartei

**Euroopa Rahvapartei** (lühend **EPP**) on paremtsentristlik Euroopa parteide liit, mis ühendab kristlik-demokraatlikke ja konservatiivseid Euroopa erakondi.

Euroopa Rahvapartei asutati ametlikult 1976. aastal. Rahvaparteil on 2021. aasta augusti seisuga 82 liikmeserakonda 43 riigis. Eesti parteidest kuulub sinna Erakond Isamaa.

Euroopa Rahvapartei fraktsioon on 2021. aasta augusti seisuga Euroopa Parlamendi suurim, sinna kuulub 187 liiget (26,6% kõigist parlamendiliikmetest).

## Viited

## Välislingid
* Erakondade liidu koduleht veebis
Kvalifitseeritud häälteenamus

**Kvalifitseeritud häälteenamus** on valimistel või otsuste tegemisel häälteenamus, mis peab ületama kindlaksmääratud normi. Enamasti nimetatakse kvalifitseeritud häälteenamuseks lihthäälteenamusest (mille puhul normiks on 50% antud häältest) kõrgema häälte arvu nõuet.

Näiteks Eesti Vabariigi põhiseaduse kiireloomuliseks muutmiseks Riigikogu poolt on nõutav Riigikogu liikmete neljaviiendikuline häälteenamus.

## Vaata ka
* Lihthäälteenamus
* Absoluutne häälteenamus
* Suhteline häälteenamus
Lihthäälteenamus

**Lihthäälteenamus** on otsuste tegemisel poolthäälte enamus võrreldes vastuhäälte arvuga. 

Valimistel nimetatakse lihthäälteenamuseks mingi valiku kasuks antud häälte suhtelist enamust võrreldes teiste valikute kasuks antud häältega. Lihthäälteenamusega valimisel saab valituks enim hääli saanud kandidaat.

## Vaata ka
* Absoluutne häälteenamus
* Kvalifitseeritud häälteenamus
* Poolthäälteenamus
* Suhteline häälteenamus
California (Mylène Farmeri laul)

**California** on Mylène Farmeri 1995. aasta laul. See oli kolmas singel tema albumist Anamorphosée. See ilmus 26. märtsil 1996.

USA stsenarist ja filmirežissöör Abel Ferrara juhtis "California" väga kalli muusikavideo tegemist. "Californiat" peetakse Farmeri üheks tuntuimaks lauluks ning ta on seda esitanud peaaegu iga tuuri ajal.

## Edetabelid
### Parimad kohad

### Müüke
Absoluutne häälteenamus

**Absoluutseks häälteenamuseks** nimetatakse valimistel või otsuste tegemisel tavaliselt häälteenamust, mille puhul mingi valiku poolt antud häälte arv on suurem kui 50% hääletava organi võimalike häälte koguarvust (kaasa arvatud puudujad ja hääletamisest hoidujad). 

## Vaata ka
* Lihthäälteenamus
* Kvalifitseeritud häälteenamus
* Suhteline häälteenamus
Mylenium Tour

**"Mylenium Tour"** on Mylène Farmeri kolmas kontsertalbum. See ilmus 5. detsembril 2000. 

## Singlid

## Sertifikatsioonid ja müügid

## Edetabel

## Vaata ka
* Mylenium Tour (tuur)
Matt Barker

**Matt Barker** (pseudonüüm; sündinud 25. veebruaril 1979) on eesti kirjanik. 

Matt Barker on kirjutanud peamiselt ulmejutte, ilmunud on ka romaane. 

## Teosed
### Romaanid
* "Haripunkt" (2001) 
* "Leegitsev täiskuu" (2001) 
* "Waanenburgi tapatalgud" (2002) 

### Jutud
* "Madu" (1996) 
* "Lõbustuspark" (1997) 
* "Kapsel" (1997)
* "Sihtjaam – Hullus" (1997)
* "Veel üks oli mööda läinud" (1997)
* "Põgenemine" (1997) 
* "Hughes" (1998) 
* "Siis nad usuvad!" (1998) 
* "Erakud" (1998) 
* "Kuri onu ja väike laps" (1998) 
* "Haige kõuts" (1999) 
* "Gordon Spenceri märkmed" (1999) 
* "Pansionaadi asukad" (1999) 
* "Nuga" (1999) 
* "Mäng" (1999) 
* "Vari" (1999) 
* "Tont" (2000) 
* "Dokument" (2000)
* "Eskulaap" (2001) 
* "Kasvaja" (2001) 
* "Kiskja" (2002) 
* "Tunnel" (2002) 
* "Nohu" (2002) 
* "Suur Rahupüha" (2002) 
* "Loogiline!" (2002)
* "Varjud seinal" (2003) 
* "Malmkurat" (2003)
* "Nõdrameelne" (2004)
* "Lillekene" (2004)
* "Vanem õde" (2006)
* "Oaas" (2007)

### Kogumikud
* "Sarah' jalad"(1999) 
* "Waanenburgi tapatalgud" (2002)

## Välislingid

* Matt Barker Ulmekirjanduse BAASis
* Matt Barkeri jutt "Kapsel"
Mylenium Tour (tuur)

**Mylenium Tour** on Mylène Farmeri kolmas kontserditurnee, mis toetab tema viiendat stuudioalbumit "Innamoramento". Farmer esines Prantsusmaal, Belgias, Šveitsis ja Venemaal.

Kontserte käis vaatamas rohkem kui 450 000 inimest.

## Esitatud laulud
# "Mylenium" 
# "L'Amour naissant" 
# "L'Âme-stram-gram"
# "Beyond My Control" (asendatud "Je t'aime mélancoliega" Venemaal)
# "Rêver" 
# "Il n'y a pas d'ailleurs" (asendatud "Que mon cœur lâchega" Venemaal)
# "Mylène Is Calling" 
# "Optimistique-moi" 
# "Medley" ("Pourvu qu'elles soient douces" / "Libertine" / "Maman a tort" / "Sans contrefaçon") 
# "Regrets"
# "Désenchantée"
# "Méfie-toi" 
# "Dessine-moi un mouton" 
# "California"
# "Pas le temps de vivre"
# "Je te rends ton amour"
# "Souviens-toi du jour"
# "Dernier Sourire" 
# "Innamoramento"
# "Mylenium"

## Turnee ajad
Kokku toimus 42 kontserti neljas riigis.
The Frank Sinatra Timex Show: Welcome Home, Elvis

**"The Frank Sinatra Timex Show: Welcome Home, Elvis"** (ametliku pealkirjaga **"It's Nice to Go Traveling"**) on Frank Sinatra 1960. aasta televisioonierisaade, mis oli pühendatud Elvis Presley sõjaväeteenistusest saabumisele. Elvisele oli see esimene teleesinemine üle kolme aasta, Sinatrale neljas ja viimane televisioonierisaade, mille ta tegi sponsorile Timex.

Saates lõid kaasa lisaks Frank Sinatrale ja Elvis Presleyle veel Sammy Davis juunior, Joey Bishop, Peter Lawford ja Nancy Sinatra. Elvis esitas seal lood "Fame and Fortune", "Stuck on You", koos Frank Sinatraga dueti "Love Me Tender" / "Witchcraft" (Sinatra laulis "Love Me Tender" osa, Elvis "Witchcrafti") ja salmi avalaulust "It's Nice to Go Traveling".
Burchard Sielmann

**Burchard Georg Sielmann** (8. juuli 1838 Straupe Straupe kihelkond Volmari kreis Liivimaa kubermang Venemaa keisririik  – 22. jaanuar 1913 Tallinn Eestimaa kubermang Venemaa keisririik) oli Eesti vaimulik.

Õppis Cēsise lähedal asuvas Bērzaine Maagümnaasiumis. Õppis Tartu Ülikoolis aastatel 1858–1859 ajalugu ning aastatel 1859–1863 ja 1864–1865 usuteadust. Täiendas end Erlangeni Ülikoolis. Oli aastatel 1866–1869 koduõpetajaks. Oli prooviaastal Vändra Martini koguduses Ernst Johann Georg Sokolowsky juures. Ordineeriti 5. novembril 1872 õpetajaks.

Oli 1872–1873 Pilistvere Andrease koguduse adjunktõpetaja. 1872–1873 oli ta Tartu-, Pärnu- ja Viljandi praostkondade vikaarõpetaja. 1874–1877 oli ta (introdutseeriti 17. märtsil 1874) Tõstamaa Maarja koguduse õpetaja. ja 1877–1909 Palamuse Püha Bartholomeuse koguduse õpetaja, olles alates 1884 vaimulikuks koolirevidendiks ja oli aastatel 1887–1906 Tartu praostkonna praostiks. Jäi aastal 1909 emerituuri.

## Isiklikku
Tema isa Woldemar Friedrich Sielmann (1802–1866) oli Straupe koguduse õpetaja, poeg Woldemar Paul Sielmann oli Pärnu Nikolai koguduse ja Tallinna Oleviste koguduse abiõpetaja. Tema emapoolne vanaisa oli Straupe koguduse õpetaja Georg Gustav Sokolovsky  (1792–1834), tema onu oli Vändra Martini koguduse õpetaja Ernst Johann Georg Sokolowsky.

## Kirjanduslik prototüüp
Burchard Sielmann on ühe Oskar Lutsu Tootsi-lugude sarja kõrvaltegelase Paunvere kirikuõpetaja prototüüp.

Tootsi-lugude põhjal tehtud Arvo Kruusemendi filmis "Kevade" mängis kirikuõpetajat Arnold Kasuk.

## Viited
Rhône'i departemang

**Rhône'i departemang** on 2. järgu haldusüksus (departemang) Prantsusmaal Auvergne-Rhône-Alpesi piirkonnas. See on nime saanud Rhône'i jõe järgi.

2015. aastani kuulus departemang Rhône-Alpesi piirkonda.

## Suuremad linnad

* Lyon 472 330 elanikku 
* Villeurbanne 138 151 elanikku
* Vénissieux 56 935 elanikku
* Caluire-et-Cuire 41 010 elanikku
* Saint-Priest 40 917 elanikku
* Vaulx-en-Velin 39 466 elanikku
* Villefranche-sur-Saône 38 863 elanikku
* Bron 38 600 elanikku

## Haldusjaotus

Departemang jaguneb halduslikult:

## Vaata ka
*Rhône'i departemangu haldusüksused

## Viited
Ago Viljari

**Ago Viljari** (enne eestistamist **Franz Krillo**; 7. detsember 1910 Karula – 26. juuli 1989 Elva) oli eesti teoloog ja vaimulik, Uue Testamendi teadlane.

Viljari lõpetas 1929. aastal Valga Poeglaste Gümnaasiumi. Seejärel õppis Tartu Ülikooli filosoofiateaduskonnas, ent katkestas peagi ja jätkas 1932. aastal õpinguid Tartu Ülikooli usuteaduskonnas. Usuteadusliku stuudiumi lõpetas Viljari 1941. aastal. Magistriväitekirja teoloogias kaitses ta 1943. aastal. Prooviaastal oli ta Ülikooli ja Tartu Maarja koguduses. Õpetajaks ordineeriti ta 10. detsembril 1944.

Viljari teenis 1945–1971 Vastseliina Katariina kogudust, 1979–1986 Elva kogudust. 1967–1983 oli ta EELK konsistooriumi assessor (kirikuvalitsuse liige), 1946. aastast alates EELK Usuteaduse Instituudi (Usuteaduse Kõrgema Katsekomisjoni) õppejõud. Ta oli ka Uue Testamendi ja kreeka keele professor ning 1967–1983 Usuteaduse Instituudi dekaan.

Ago Viljari juhendamisel on kaitsnud teadusmagistrikraadi Toomas Paul (1970) ja Eenok Haamer (1972).

Ta on maetud Elva surnuaiale.

## Teoseid
* Origenese õpetus pühast Kolmainsusest [auhinnatöö] (Tartu Ülikooli usuteaduskond, 19??, 139lk) (käsikiri asub TÜ raamatukogus)
* Johann Hinrich Wichern'i vaated usulise kasvatuse alal ja nende vaadete väärtus tänapäeval [magistritöö] (Tartu Ülikooli usuteaduskond, Tartu, 1942, VI+175lk) (käsikiri asub TÜ raamatukogus)
* Uue Testamendi kreeka keele õpik: grammatika ja harjutused (Vastseliina, 1963) (käsikiri asub EELK UI raamatukogus)
* Uue Testamendi teoloogia. 1. osa: Maailm, aeg ja inimene: loengud EELK Usuteaduse Instituudi Usuteaduskonnas aastatel 1975-1985 (Elva, 1986) (käsikiri asub EELK UI raamatukogus)
* Uue Testamendi teoloogia. 2. osa: Jumal ilmus Kristuses: loengud EELK Usuteaduse Instituudi Usuteaduskonnas aastatel 1975-1985 (Elva, 1987) (käsikiri asub EELK UI raamatukogus)
* Uue Testamendi teoloogia. 3. osa: Uue Testamendi eetos: loengud EELK Usuteaduse Instituudi Usuteaduskonnas aastatel 1975-1985 (Elva, 1987) (käsikiri asub EELK UI raamatukogus)
* Uue Testamendi teoloogia. 4. osa: Loomise ja lunastamise lõpuleviimine: loengud EELK Usuteaduse Instituudi Usuteaduskonnas aastatel 1975-1985 (Elva, 1987) (käsikiri asub EELK UI raamatukogus)
* Uue Testamendi teoloogia. 5. osa: Jüngritekogudus ja kirik: loengud EELK Usuteaduse Instituudi Usuteaduskonnas aastatel 1975-1985 (Elva, 1987) (käsikiri asub EELK UI raamatukogus)
* Jeesuse elu juudasoost uurijate käsitluses, EELK Usuteaduse Instituudi toimetised 8 (Tallinn: EELK Konsistoorium, 1996)

## Viited
Kasutusvaldus

**Kasutusvaldus** ehk **vilikasutus** (ladina *ususfructus*) on piiratud asjaõigus, mis koormab kinnisasja nii, et isik, kelle kasuks kasutusvaldus on seatud (kasutusvaldaja), on õigustatud kasutama kinnisasja ja omandama selle vilju. 

Kasutusvaldust võib piirata mõne kasutusviisi välistamisega.

Kasutusvalduse seadmiseks sõlmitav asjaõigusleping peab olema notariaalselt tõestatud.

Eesti asjaõigusseaduse kohaselt lõpeb füüsilise isiku kasuks seatud kasutusvaldus hiljemalt tema surmaga, kui kasutusvaldus ei lähe üle pärijale (§ 210), ning juriidilise isiku kasuks seatud kasutusvaldus hiljemalt juriidilise isiku lõppemisega või 100 aasta möödumisel kasutusvalduse tekkimisest (§ 211).

## Viited
Pahasoo peakraav

**Pahasoo peakraav** on kraav Läänemaal Lääne-Nigula vallas Kurevere,  Kaare, Keskvere ja Putkaste külas.

Peakraavi pikkus on 4,2 km. Peakraav suubub vasakult Rägina peakraavi (3,4 km suudmest). Peakraavi valgla on 18,5 km². 1 km suudmest suubub sellesse paremalt Lõpe oja.

Pahasoo peakraav on mitteavalik veekogu, mille piiranguvöönd on 50 m.

Pahasoo peakraavi keskkonnaregistri kood on VEE1106600.

## Välislingid

*
Sofia Rubina

**Sofia Rubina-Hunter** (sündinud 19. septembril 1985 Tartus) on Eesti laulja. Peamiselt esitab džässi, souli ja klubimuusikat, kuid ka klassikalist muusikat ja juudi rahvamuusikat.

## Elukäik
Sofia on õppinud džässlaulu Tartu Ülikooli Viljandi Kultuuriakadeemias, Cottbusi Konservatooriumis (Saksamaal Marianne Baeri käe all) ja Sotšis (Venemaal). Lisaks on ta end täiendanud Ameerika Ühendriikides Bostonis Berklee muusikakolledžis. 

Sofia Rubina vanemad on juudi ja vene päritolu. Rubina abiellus 21. mail 2012 oma koolikaaslasest trompetimängija Jason Hunteriga Bostonist ning 18. oktoobril 2012 sündis neil tütar.

## Laulmine ja projektid
Rubina teeb Eestis tihedat koostööd trioga Broken Time Orchestra ning ansamblitega Sonja Cream ja Tribute to Chaka Khan band. Lätis Riga Groove electro ja Leedus D Orange. 

Džässis on ta esinenud koos Jazz Trioga (Andre Maaker, Marek Talts), Villu Veskiga, ansambliga Baltic United ning Tartu Junior Big Bandiga.

Aastatel 2004, 2006 ja 2007 osales Lätis Jūrmalas peetaval lauluvõistlusel Uus Laine, kus jõudis konkursi poolfinaali.

Kahel korral võttis Sofia Rubina osa Eurovisiooni lauluvõistluse Eesti eelvoorust. Konkursil Eurolaul 2004 laulis ta koos Hatuna Narsavidzega lugu "Whenever Blue" (viis ja sõnad Fred Krieger). Hatuna ja Sofia esitatud laul, mis sõnumilt meenutab R.E.M.i "Everybody Hurtsi", jäi 188 häälega 10. kohale. Eurolaul 2006 laulis Mikk Targo lugu "Open up Your heart". Laul pälvis 51 häälega 7. koha.

2019. aasta Eesti Laulul osales ta lauluga "Deep Water".

## Tunnustus
* "Laulukarussell" 2000 – teine koht
* Noorte solistide konkurss Saaremaal – *grand prix*
* Rahvusvaheline konkurss "Hope of Europe" (Sotši, Venemaa 2000) – esimene koht
* Rostovi rahvusvaheline džässikonkurss (2001) – teine koht
* Rahvusvaheline konkurss "Sing jazz" (Leedu 2002) – *grand prix*
* "Kaks takti ette" 2003 – kolmas koht
* "Nõmme jazz" (2002, 2004) – esimene koht
* Džässikonkurss "Lady Summertime" (Soome 2004) – esimene koht

## Diskograafia
### Albumid
* "My Sun" (Umblu, 2007)

### Singlid
* "Streets Of The Sun" Andy Ward *feat.* Sofia Rubina. (Incl. DeepCitySoul & Spin Science Mixes)
* "I'm on my way" (2025)

## Viited

## Artiklid
* Rando Tooming. Sofia Rubina: just suurlinnas tahan ma praegusel hetkel olla! Õhtuleht, 18. august 2010.

## Välislingid
* Sofia Rubina koduleht
* Sofia Rubina MySpace'is
* Sofia Rubina Facebookis
* Sofia Rubina's Page The Jazz Network Worldwide
* 

### Videod
* YouTube – ‪Sofia Rubina
Lõpe oja

**Lõpe oja** on oja Läänemaal Lääne-Nigula vallas Keskvere, Niinja ja Mõrdu külas.

Oja suubub paremalt Pahasoo peakraavi (1 km suudmest).

Oja on mitteavalik veekogu, mille piiranguvöönd on 50 m.

Lõpe oja keskkonnaregistri kood on VEE1106700.

## Välislingid

*
Nordi departemang

**Nord** [nor] on departemang Prantsusmaal Hauts-de-France'i piirkonnas. Departemangu kutsutakse ka Prantsuse Flandriaks.

Nord on ainuke Prantsusmaa departemang, kus räägitakse lisaks prantsuse keelele hollandi keelt emakeelena.

2015. aastani kuulus departemang Nord-Pas-de-Calais' piirkonda.

Departemang jaguneb halduslikult järgmiselt:

## Vaata ka
* Nordi departemangu haldusüksuste loend

## Viited
Phou Bia

**Phou Bia** (lao keeles ພູ ເບຍ 'õlle mägi') on Laose kõrgeim mägi, mille kõrgus on 2818 meetrit üle merepinna. Mägi asub Annami mäestiku loodeserval ning on selle kõrgeim tipp.

Phou Bia paikneb raskesti ligipääsetavas piirkonnas Xiangkhoangi provintsis, endise Long Cheni lennuvälja lähedal, sõjaväele kuuluval territooriumil. Mäe nõlvadel on varjanud end hmongi geriljad, kes kasutasid mägialasid sõjalisteks operatsioonideks.

10. aprillil 1970 toimus mäe lähedal õnnetus, kui Air America lennuk C-130A purunes vastu mäge. 

## Viited

## Välislingid
*
Vanur

**Vanur** ehk **vanainimene** on inimene, kes on ületanud mingi vanuse (eluea) piiri ja jäänud vanaks. Vanaduse alumine piir on inimese eluetappide liigitustes erinev, sageli on selleks 60 või 75 aastat (e väga ebatäpne). Kõnekeeles selget piiri polegi. Sageli pole liigitustes ka ülempiiri, kuna see on kõige viimane eluetapp; mõnes süsteemis järgneb vanurile (vanadusele) rauk (raugaiga).

Vanurieale eelneb mõnes liigituses elatanuiga või vanem keskiga.

## Viited
Priit Pajos

**Priit Pajos** (sündinud 15. septembril 1971 Türil) on eesti maalikunstnik ja kuraator. 

Ta lõpetas 1998. aastal Tartu Ülikooli maaliosakonna.

Ta on kunstnike rühmituse Kursi Koolkond liige.

## Välislingid
*Koduleht
Valkjas mesiohakas

**Valkjas mesiohakas** (*Echinops sphaerocephalus*) on korvõieliste sugukonda mesiohaka perekonda kuuluv mitmeaastane rohttaim.

Valkjas mesiohakas eelistab kuiva ja päikeselist kasvukohta.

Taim kasvab 60–180 cm kõrguseks. Lehed on ogalised. Ta õitseb juunist augustini. Õied on valkjad kuni helesinised; moodustavad pika varre otsa 3–6 cm läbimõõduga keraja õisiku.

Valkjas mesiohakas on hea meetaim. Teda kasvatatakse ka aedades ilutaimena.

## Välislingid

*
Hans Henning Lüdig

**Hans Henning Lüdig** (28. mai 1919 Tallinn – 19. detsember 2008 Picton, Austraalia) oli eesti vaimulik ja meditsiinitöötaja.

On õppinud Jakob Westholmi Gümnaasiumis ja Pärnu Poeglaste Gümnaasiumis, mille lõpetas aastal 1938. Edasi õppis ta Tartu Ülikooli põllumajandusteaduskonnas agronoomiat (1938–1939) ja arstiteaduskonnas (1939–1944). 1944. aastal põgenes Saksamaale. Arstiteadust õppis ta ka Göttingeni Ülikoolis (1946–1949).  

1949. aastast elas Austraalias ja õppis aastatel 1956–1959 Melbourne'i Ülikoolis arstiteadust. Seejärel töötas Gresswelli Tuberkuloosihaigete Sanatooriumis (1970. aastani) ja Melbourne'is Alkohoolikute ja Narkomaanide Raviasutuses (1970–1984). 

Aastatel 1982–1986 õppis ta kaugõppe teel Torontos asunud Eesti Evangeeliumi Luteri Usu Kiriku Usuteaduslikus Instituudis. Oli seejärel prooviaastal Sydney Jaani koguduses ja ordineeriti 1986. aastal õpetajaks.

Oli aastatel 1986–1999 Sydney Jaani koguduse õpetaja ja aastatel 1987–1999 ka Canberra koguduse õpetaja. Pastorina toimetas ta väikelehte Usulised Tõeterad (ilmus Austraalias).

## Isiklikku
Hans H. Lüdig oli ristitud oma onu, Hanila ja Karuse Margareeta koguduse õpetaja Ernst Lüdigi poolt.

## Viited

## Välislingid
*TLÜAR väliseesti isikud
*In memoriam. Hans Henning Lüdig
Wuhan

**Wuhan** on linn Hiinas, Hubei provintsi ja Wuhan Shi keskus.

Wuhan asub Jangtse ääres Hani jõe suudmes.

Wuhani ühendab Guangzhouga alates 2009. aasta detsembrist maailma kiireim kiirrongiliin. Ekspressliini keskmine sõidukiirus on 313 km/h. 922 km vahemaa läbitakse 2 tunni ja 57 minutiga.

Wuhanis on USA ja Prantsusmaa konsulaat. Avamisel on Lõuna-Korea konsulaat.

## Ajalugu

Wuhani alal elasid inimesed juba 3000 aastat tagasi.

Linn on moodustatud kolmest varasemast linnast (Wuchang, Hankou ja Hanyang). Sellest tuleb ka linna nimi: esimene silp sümboliseerib esimest linna ja teine silp kaht ülejäänud linna. Ametlikult ühendati need kolm linna Wuhaniks 1927, aga mitteametlikult kasutati nime "Wuhan" juba sajandeid varem.

Hani dünastia ajal oli Wuhani alal üsna suur jõesadam. 208.-209. aasta talvel toimus Wuhani kandis Punaste kaljude lahing, mis pani aluse Hani dünastia lõppemisele. Selle aja paiku hakati ehitama linnamüüre, et kaitsta Hanyangi (206) ja Wuchangi (223). 223. aastal valmis Wuhanis Kollase kure torn, mis on üks Wuhani sümboleid ja iga kord pärast hävimist taastatud.

Mongolite võimu ehk Yuani dünastia ajal ülendati Wuhan provintsi pealinnaks.

Umbes 1700. aastaks tõusis Hankou Hiina suuruselt neljandaks kaubanduskeskuseks.

1911. aastal toimus linnas Wuchangi ülestõus, mis kukutas Qingi dünastia.

Wuhan oli 1920. aastatel Guomindangi valitsuse pealinn.

1938 toimus Wuhanis ja selle ümberkaudsetel aladel Wuhani lahing, milles 350 000-meheline Jaapani armee võitis 1,1 miljoni mehelist Hiina armeed ning vallutas Wuhani ja selle ümbruse. Kuid sealjuures kaotas Jaapan 140 000 meest, mistõttu see jäigi Jaapani viimaseks oluliseks territoriaalseks vallutuseks Hiinas ja Jaapani plaan okupeerida kogu Hiina kukkus täielikult läbi.

1967. aasta juulis toimus Kultuurirevolutsiooni käigus Wuhani intsident, mille käigus kindral Chen Zaidao ja tema juhitav organisatsioon Miljon kangelast keeldus allumast Pekingist tulnud käskudele ja astus Wuhani enda kontrolli alla saamiseks konflikti kohaliku Punakaardiga. Kummaski vaenupooles oli umbes pool miljonit liiget ja sõjategevuses hukkus umbes 1000 inimest. Peking saatis kohale ülekaalukad väeüksused, mistõttu Chen alistus tingimusteta. Chen tagandati, kuid 1972. aastal rehabiliteeriti ja arvati 1978. aastal Hiina KP Keskkomiteesse.

18.–27. oktoobril 2019 toimusid Wuhanis 2019. aasta sõjaväelaste maailmamängud.

Detsembris 2019 sai Wuhanist alguse 2019.–2020. aasta koroonapandeemia.

Linnas asub Wuhani Viroloogia Instituut.
Alexanderi tehnika

**Alexanderi tehnika** (ka AT, inglise keeles *Alexander technique*) on pedagoogiline meetod, mis uurib mõtte ja tegutsemise suhet ning mille põhieesmärk on inimkeha loomuliku tasakaalu leidmine. Alexanderi tehnika abil õpib inimene oma igapäevaelus õigesti kasutama kehalisi ja vaimseid pingeid. See on siiski pigem õppemeetod kui teraapia või füüsilise vormi arendamise viis.
## Ajalugu
Meetodi lõi Austraalia näitleja Frederick Matthias Alexander (1869–1955) 1890. aastatel.

Alexanderi tehnika praktiseerijad väidavad, et paljud inimeste vaevused on tihti põhjustatud korduvast ja pikaajalisest keha valesti kasutamisest, näiteks seistes või istudes tasakaalustamata asendis, valest peahoiust või oskamatust kõndimisest-jooksmisest. Alexanderi tehnika eesmärk on muuta aastatega juurdunud mõtteskeeme ja enesekasutusharjumusi, mis kahjustavad igapäevaelu, et inimese organism ja füüsis võiksid toimida viisil, nagu neile algselt omane oli. Tehnika aitab teadvustada oma keha toimimise protsesse, samuti keha ja meele omavahelist vastasmõju. Alexanderi tehnika annab õpilasele võtted tülikatest harjumustest vabanemiseks. Enesetaju suurenedes võib see meetod vähendada psühho-füüsilisi pingeid ja aidata saavutada üleüldise heaolutunde.

## Alexanderi tehnika kasutusala
Alexanderi tehnika on väga levinud näitlejate ja muusikute koolituses. On leitud, et selle abil on võimalik leevendada mitmeid terviseprobleeme, muuhulgas seljavalu ja Parkinsoni tõbe.

## Alexanderi tehnika praktikas
Lihtsustatult seisneb meetod järgneva tsükli läbimises Alexanderi tehnika õpetaja abiga:
*Enese kehakasutuse jälgimine.
*Ettekujutuse loomine uuest, terviklikumast ja ökonoomsemast, keha loomulikku olekut toetavast enesekasutusest.
*Keha uue toimimisviisi lõplik kinnistamine.

Meetod eeldab õpilase aktiivset protsessis osalemist. Õpetuses on kesksel kohal "õige" lihaskoordinatsiooni edasiandmine käte abiga (nn. "käsitöö"). Õpetaja vahendab sel viisil õpilasele "õigeid" kogemusi keha toimimisest.

## Alexanderi tehnika õpetajad
Meetodi edasiandmiseks peab olema akrediteeritud Alexanderi tehnika õpetaja. Eestis on need Maret Mursa Tormis, Karin Brown, Iren Laidma, Helen Aun, Karmen Haiba, Eva Püssa, Merje Roomere, Hele Aluste, Hanna-Liis Lao, Cathy Sommer ja Sage Pearce-Higgins. Eestis tegutseb ka Alexanderi Tehnika Instituut, kus koolitatakse uusi Alexanderi tehnika õpetajaid. Maret Mursa eestvedamisel  peetakse Eestis igal aasta 20. jaanuaril "Alexanderi sünnipäeva", kuhu tulevad kokku Alexanderi tehnika õpetajad igast maailma nurgast.

## Viited

## Välislingid
*http://www.alexanderitehnika.ee
*http://www.olemine.com
Ernst Lüdig

**Ernst Lüdig** (2. aprill 1892 Kose – 28. oktoober 1968 Meppen) oli Eesti vaimulik.

Lõpetas Riia linnagümnaasiumi. Tartu ülikooli usuteaduskonnas õppis ta aastatel 1911–1916. Ordineeriti õpetajaks 23. augustil 1917.

Oli aastatel 1917–1924 Pärnu Nikolai koguduse adjunkt, rahvakooli lektor ja õpetaja. Aastatel 1924–1941 oli ta Hanila ja Karuse Margareeta koguduse õpetaja. Siirdus aastal 1941 Saksamaale. Töötas aastatel 1941–1952 Vechtas vanglavaimulikuna, olles aastatel 1941–1945 pastor Lohnes ja Vechtas (Alam-Saksi liidumaal), samuti töötas ta aastatel 1941–1951 samas linnaarhivaari ja raamatukoguhoidjana. 1952–1960 teenis pastorina Lathenis (Emslandi kreisis Alam-Saksi liidumaal) ja ametikooliõpetajana. Jäi aastal 1960 emerituuri, asudes elama Meppenisse, kus ta ka suri.

Lüdig oli suur ajaloohuviline. Enne II maailmasõda kogus ta Karuse ümbrusest arheoloogilist materjali ja koostas sellest 1930. aastail ümbruskonna rahvale Karuse surnuaial klassitsistlikus stiilis ehitatud parunite kabelis näituse.

## Isiklikku
Tema vennapoeg Hans Henning Lüdig oli eesti koguduste luterlik vaimulik Austraalias.

## Viited

## Välislingid
*http://www.eestigiid.ee/?CatID=95&ItemID=1804
*http://www.eestikirik.ee/arhiiv/00/10/04/teated.html
Fuck Them All

**Fuck Them All** on Mylène Farmeri esimene singel albumist *[[Avant que l'ombre...]]*. See ilmus 14. märtsil 2005.

## Edetabelid

## Sertifikatsioon
Laulge kaasa

**"Laulge kaasa"** oli Eesti Televisiooni saatesari. 

Saade alustas tegevust 2000. aastal.

Tuntud laulja esines väikeses asulas vabaõhulaval publiku ees. Publikul lasti osa laule kaasa laulda ning see võimalus antakse ka televaatajale. Intervjueeriti mõnd kohalikku tuntud tegelast, et asulat tutvustada. Saatejuht oli Reet Linna.

2010. aastal nimetati saade ümber "Lauluga maale" ja saatejuhiks sai Gerli Padar.

## Viited
C'est dans l'air

**"C'est dans l'air"** (eesti keeles "See on õhus") on Mylène Farmeri neljas singel albumilt "Point de suture". Singel ilmus 27. aprillil 2009. 

Erinevalt albumi "Point de suture" esimesest kolmest singlist ei paigutunud see Prantsusmaa edetabeli tippu kohe, vaid nädal hiljem.

## Edetabelid

## Müüke
Sextonik

**"Sextonik"** on Mylène Farmeri viies singel albumilt "Point de suture". See ilmus 31. augustil 2009. 

Hoolimata sellest, et see polnud nii edukas nagu teised singlid samalt albumilt, jõudis see edetabelis ikkagi esikohale.

## Edetabelid
Ezhou Shi

**Ezhou Shi** on ringkonna õigustega linn Hiinas Hubei provintsis. Asub Jangtse lõunakaldal.

Haldusüksuse keskus on Echengi linnarajoonis.

## Haldusjaotus

Ezhou jaguneb kolmeks linnarajooniks:
    
* Echengi linnarajoon (鄂城区)  
* Huarongi linnarajoon (华容区）
* Liangzihu linnarajoon (梁子湖区）

## Välislingid
*Ezhou koduleht
Ezhou

**Ezhou** (hiina 鄂州 (*Èzhōu*)) on linn Hubei provintsis, Ezhou Shi keskus. Ta asub Echengi linnarajoonis.

2000. aasta rahvaloenduse (1.10.2000) järgi oli linna elanike arv 180 985.
Wenzhou Shi

**Wenzhou** on ringkonna õigustega linn Hiina idaosas Zhejiangi provintsis. 

Haldusüksuse keskus on Luchengi linnarajoon. 

## Haldusjaotus

Wenzhou Shi jaguneb 11 maakonna tasemel haldusüksuseks (3 linnarajooni, 2 maakonna õigustega linna ja 6 maakonda):
    
* Luchengi linnarajoon (鹿城区 Lùchéng Qū)
* Longwani linnarajoon (龙湾区 Lóngwān Qū)
* Ouhai linnarajoon (瓯海区 Ōuhǎi Qū)
* Rui'an (瑞安市 Ruì'ān Shì )
* Yueging (乐清市 Yuèqīng Shì)
* Yongjia maakond (永嘉县 Yǒngjiā Xiàn)
* Wenchengi maakond (文成县 Wénchéng Xiàn)
* Pingyangi maakond (平阳县 Píngyáng Xiàn)
* Taishuni maakond (泰顺县 Tàishùn Xiàn)
* Dongtou maakond (洞头县 Dòngtóu Xiàn)
* Cangnani maakond (苍南县 Cāngnán Xiàn)

## Välislingid
*Wenzhou Shi koduleht
Nesta Webster

**Nesta Helen Webster** (24. august 1876 London – 16. mai 1960) oli Briti ajaloolane ja publitsist, kes sai tuntuks oma kirjutistega salaühingute, revolutsioonide ja vandenõuteooriate kohta. Tema töödes käsitleti sageli pangermaniste, illuminaate, vabamüürlasi ja juudi kogukonda, mistõttu on teda peetud vastuoluliseks autoriks.

Websteri uurimistöö keskendus eelkõige Prantsuse revolutsioonile, mille kohta ta esitas hüpoteesi, et sündmusi mõjutasid salajased ühendused. Tema üks tuntumaid teoseid on "World Revolution: The Plot Against Civilization" (1921), kus ta väitis, et maailma ajaloo kulgu on mõjutanud varjatud rahvusvahelised vandenõud.

Tema ideed leidsid toetust peamiselt konservatiivsetes ja paremäärmuslikes ringkondades, kuid on hiljem saanud kriitikat ning paljud väited on ümber lükatud. Sellegipoolest on ta jäänud tuntud tegelaseks vandenõuteooriate ajaloos.

## Viited
PetroChina

**PetroChina** Company Limited (hiina keeles: 中國石油天然氣股份有限公司) on Hiina 
nafta- ja gaasiettevõte, Hiina suurim naftakompanii ning 2010. aasta 30. juuni seisuga turuväärtuselt maailma teine ettevõte.

Ettevõte asutati 1999. aastal riigiettevõtte China National Petroleum Corporation (Hiina Riiklik Naftakompanii, lühendatult CNPC) haruna, mille aktsiatega kaubeldakse avalikul. 2007. aasta lõpul omas CNPC 86,29% PetroChina aktsiatest.

Ettevõtte aktsiatega kaubeldakse Hongkongi, Shanghai ja New Yorgi börsidel.

## Välislingid
* Ettevõtte veebileht
Transocean

* Transocean Eesti OÜ, Eesti transpordiettevõte.
* Transocean Ltd, Šveitsis registreeritud juhtiv avamerepuurimisega tegelev ettevõte.
* Transocean (infoagentuur), Endine Saksa infoagentuur.
Gu Chaohao

**Gu Chaohao** (hiina keeles 谷超豪, *[[pinyin]]*is *Gǔ Chāoháo*; 15. mai 1926 Wenzhou Zhejiangi provints – 24. juuni 2012) oli hiina matemaatik.

Chaohao lõpetas 1948 Zhejiangi Ülikooli ja kaitses 1959 Moskva Riiklikus Ülikoolis matemaatika-füüsikadoktori kraadi. Ta oli esimene hiinlane, kes sai loodusteaduste doktoriks. Tema peamised uurimisvaldkonnad olid osatuletistega diferentsiaalvõrrandid, diferentsiaalgeomeetria, soliton ja matemaatiline füüsika.

Ta oli 1988–1993 Hiina Teaduse ja Tehnoloogia Ülikooli rektor. 1980 valiti ta Hiina Teaduste Akadeemia akadeemikuks. 2010 pälvis ta Hiina kõrgeima riikliku preemia eelmise aasta saavutuste eest teaduse ja tehnika vallas.

Ta töötas Shanghais Fudani Ülikoolis.

## Viited
Şahdəniz

**Şahdənizi gaasiväli** on Aserbaidžaani suurim gaasiväli. See paikneb Kaspia mere lõunaosas 600 meetri sügavusel. Gaasivälja pindala on umbes 860 ruutkilomeetrit. Gaasiväli avastati 1999. aastal.

Leiukoha gaasivarusid hinnatakse vahemikku 1,5 kuni 3 miljardit barrelit naftat ja 50 kuni 100 miljardit kuupmeetrit maagaasi.

Gaasivälja opereerib BP, mille omanduses on 25,5% leiukohast. Omanikeringi kuuluvad lisaks Statoil (25,5%), SOCAR (10%), Total (10%), LukAgip (10%), Iraani riiklik energiaettevõte NIOC (10%) ja TPAO (9%).
Si j'avais au moins...

**"Si j'avais au moins..."** on prantsuse laulja Mylène Farmeri pop-rokkballaad. See on kolmas singel albumilt "Point de suture" ja ilmus 16. veebruaril 2009. 

## Muusikavideo
Bruno Aveillani juhitud muusikavideo filmiti kohe pärast Dégénérationi muusikavideot ehk 2008. aasta suvel Prahas. See oli Internetis saadaval 7. jaanuaril 2009 ja esimest korda näidati seda televisioonis 17. jaanuaril 2009. Kaks muusikavideot kokku moodustavad lühifilmi "The Farmer Project".

## Edetabelid

## Müüke

## Välislingid
* "Si j'avais au moins..." muusikavideo YouTube'is
Gert Gustav August Rennenkampff

**Gert Gustav August Edler von Rennenkampff **(31. oktoober 1905 Lihula – 7. märts 1969 Ichenhausen (Baieri liidumaa)) oli Eesti vaimulik.

Ta õppis aastatel 1915–1924 Tartus eragümnaasiumis, Tallinna Toomkoolis ja Tartus eragümnaasiumi humanitaarklassis, seejärel 1924–1932 (vaheaegadega) Tartu Ülikooli usuteaduskonnas ja 1926. aastal Erlangenis. Oli aastatel 1932–1933 ajateenistuses Eesti armees. Töötas Tartus, Rakveres ja Tallinnas kasvatajana. Ordineeriti õpetajaks 15. oktoobril 1939 Tallinnas Konrad von zur Mühleni poolt. Oli kiriku vikaarõpetaja.

1939. aastal läks ümberasujana Saksamaale. Oli aastatel 1941–1945 sõjaväeteenistuses. Oli 1945–1946 abipastor Aschaus Baieri liidumaal, 1947–1952 vikaar Neu-Ulmis ja 1952–1969 pastor Ichenhausenis Baieri liidumaal. 1963. aastal võttis osa Luterliku Maailmaliidu täiskogust Helsingis.

## Viited
Wenzhou

**Wenzhou** on linn Hiinas Zhejiangi provintsis, Wenzhou Shi halduskeskus. Asub Ou jõe suudme lähedal.

Wenchou moodustab osa Luchengi linnarajoonist.

2000. aasta rahvaloenduse (1.10.2000) järgi oli linna elanike arv 643 674.

## Vaata ka
*Wenzhou linnastu
Rudolf Sauerbrei

**Rudolf Harald Sauerbrei** (7. mai 1908 Peterburi – 7. mai 1976 Hannover) oli Eesti vaimulik.

Õppis aastatel 1920–1926 Tallinna Poeglaste Saksa Reaalkoolis. Tartu Ülikooli usuteaduskonnas õppis ta aastatel 1926–1932. Oli prooviaastal Tallinna Oleviste koguduses. Ordineeriti õpetajaks 8. märtsil 1933.

Oli aastatel 1933–1939 Tallinna Kopli koguduse õpetaja ja usuõpetaja.

Põgenes aastal 1939 Saksamaale. Oli aastal 1939 pastor Litzmannstadt-Erzhausenis (praegu Ruda Pabianicka Lodzi lähistel) ja aastatel 1942–1945 sõjaväeteenistuses. Aastatel 1945–1950 oli ta pastor Spiekeroogis (Wittmundi kreisis Alam-Saksi liidumaal). Aastatel 1905–1971 oli ta Hannoveri Pauluse koguduse õpetaja ja alates aastast 1959 Hannoveri Lõuna piirkonna superintendent. Emeriteerus 1. septembril 1971.

## Viited
Hangzhou Shi

**Hangzhou Shi** (杭州市 *Hángzhōu Shì*) on ringkonna õigustega linn Hiinas Zhejiangi provintsis Shanghaist lõunaedelas, provintsi keskus.

Haldusüksuse keskus on Shangchengi linnarajoon Hangzhou linnas (asulas).

Pindala on 16 821 km², elanike arv 11 936 010 (rahvaloendus 2020). Tiheasustusalal elab 9 236 032 inimest (rahvaloendus 2020).

Hangzhoust saab alguse Suur Hiina kanal, tähtis ühendustee Põhja-Hiinaga. Linn on praegugi tähtis Hiina siidi ja Longjingi tee tootmis- ja kaubanduskeskus. Hangzhoud võrreldakse Silicon Valleyga, seal on Alibaba Groupi jt IT-firmade halduskeskus. Hangzhous tegutseb 1897. aastal asutatud Zhejiangi ülikool.

## Haldusjaotus
Hangzhou Shi jaguneb 13 maakonna taseme haldusüksuseks:
*Shangchengi linnarajoon
*Gongshu linnarajoon
*Xihu linnarajoon
*Binjiangi linnarajoon
*Xiaoshani linnarajoon
*Yuhangi linnarajoon
*Fuyangi linnarajoon
*Lin'ani linnarajoon
*Linpingi linnarajoon
*Qiantangi linnarajoon
*Tonglu maakond
*Chun'yani maakond
*Jiande Shi

## Ajalugu
Hangzhou Shis paiknevatest kohtadest on esimesena kirjalikult mainitud Yuhangi (praegu Yuhangi linnarajoon).

## Viited

## Välislingid

*Hangzhou Shi koduleht
* Fotod, fotop.net
Amazonas (täpsustus)

Nimel "**Amazonas**" on mitu tähendust.

* Amazonas, jõgi Lõuna-Ameerikas
* Amazonase osariik (Brasiilia)
* Amazonase departemang, Colombia haldusüksus
* Amazonase piirkond, Peruu haldusüksus
* Amazonase osariik (Venezuela)
Appelle mon numéro

**"Appelle mon numéro"** (eesti keeles "Helista mu numbrile") on kanada päritolu laulja Mylène Farmeri elektropoplaul. Tegu on teise singliga albumilt "Point de suture", mis ilmus 3. novembril 2008. Lugu sai kriitikutelt hulgaliselt positiivseid arvustusi ja osutus populaarsemaks kui tema eelmine singel "Dégénération". See oli tema 6. singel, mis sai Prantsusmaa edetabelis esikoha. Singel oli populaarne ka Ida-Euroopas, saavutades näiteks 31. koha Leedu raadios.

## Edetabelid

## Müük

## Viited

## Välislingid
* Appelle mon numéro muusikavideo YouTubes
Herbert Seeberg-Elverfeldt

**Herbert Valter Hans Evald Seeberg-Elverfeldt** (sündinud 10. novembril 1911 Peterburi – ?) on (oli?) Eesti vaimulik.

Õppis aastatel 1918–1929 Tartus eragümnaasiumis. Aastatel 1929–1931 õppis Tartu Ülikoolis matemaatikat ja keemiat, 1931–1935 usuteadust; 1935–1937 täiendas ta ennast Tübingenis ja Berliinis. Ordineeriti õpetajaks 20. oktoobril 1937.

Oli aastal 1937 vikaarõpetaja Tartus. Aastatel 1938–1939 oli ta Kuressaare Laurentiuse koguduse ülemõpetaja praost Hermann Theodor Mähle adjunkt.

Põgenes aastal 1939 Saksamaale. Oli aastatel 1939–1945 vaimulik Gotenhafenis (praegu Gdynia). Lisaks oli aastatel 1943–1945 sõjaväeteenistuses. 1946–1947 oli abiks Bad Ischlis Ülem-Austria liidumaal. 1947–1955 oli pastor Gnesaus (Kärnteni liidumaal). 1955–1976 oli pastor Spittal an der Draus (Kärnteni liidumaal). Jäi aastal 1976 emerituuri. Emerituuris olles elab (elas?) Salzburgis.

## Viited
Peterburi sõjaväeringkond

**Peterburi sõjaväeringkond** (vene keeles *Петербургский военный округ*) oli 1864. aastal moodustatud Venemaa Keisririigi territoriaalkaitsepiirkond. Peterburi SR-i liideti 1870. aastal enamik Riia sõjaväeringkonnast, 1905. aastast kogu Soome sõjaväeringkond. Sõjaväeringkond piirnes edelas Vilno sõjaväeringkonna ja kagus Moskva sõjaväeringkonnaga.

Esimese maailmasõja algusega 1914. aastal ja Peterburi ümbernimetamisega Petrogradiks nimetati ka Peterburi SR ümber Petrogradi sõjaväeringkonnaks. 

Petrogradi SR saadeti laiali 20. märtsil 1918 ning moodustati Tööliste ja Talupoegade Punaarmee Petrogradi sõjaväeringkond.

## Sõjaväeringkonna territoorium
Peterburi sõjaväeringkonna koosseisu kuulusid 1914. aastal:

*Soome Suurvürstiriik
*Peterburi kubermang
*Novgorodi kubermang 
*Pihkva kubermang
*Eestimaa kubermang, (vaata Eestimaa kubermang ja Venemaa Keisririigi sõjavägi)
*Liivimaa kubermang, (vaata Liivimaa kubermang#Sõjandus) 
:(välja arvatud Riia maakond, mis kuulus Vilno sõjaväeringkonna koosseisu) 
*Aunuse kubermang
*Arhangelski kubermang

*Vologda kubermangu – Grjazovetsi, Kadnikovi ja Vologda maakond
*Jaroslavli kubermangu – Danilovi, Ljubimi, Mologa ja Pošehhonje maakond
*Tveri kubermangu – Bežetski, Kaljazini, Kašini, Ostaškovi, Vesjegonski ja Võšni Volotšoki maakond
*Smolenski kubermangu – Belõi, Dorogobužini, Duhhovštšina, Poretšje ja Sõtšovka maakond
*Vitebski kubermangu – Ludza, Neveli ja Sebeži maakond 

Sõjaväeringkonna pindala oli 1 485 475 ruutversta, mis moodustas ligi 1/3 Venemaa Keisririigi Euroopa-osast ning seal elas 14 935 000 elanikku (1912. aasta seisuga). Sõjaväeringkond piirnes Norra, Rootsi ja Läänemerega.

## Sõjaväeringkonna juhid
Peterburi sõjaväeringkonna kaardiväeosade ja sõjavägede juhataja (alates 15. augustist 1884 ülemjuhataja) 
*10. august 1864 – kindraladjutant, insenerkindral, suurvürst Nikolai Nikolajevitš vanem;
*30. august 1867 – kindraladjutant, insenerkindral, suurvürst Nikolai Nikolajevitš vanem;
*5. oktoober 1878 – 17. august 1880, kindralfeldmarssal, suurvürst Nikolai Nikolajevitš vanem;
*aprill – 25. mai 1880, ajutine kohusetäitja jalaväekindral, suurvürst ja troonipärija Aleksandr Aleksandrovitš;
*17. august 1880 – 2. märts 1881, jalaväekindral, suurvürst ja troonipärija Aleksandr Aleksandrovitš;
*2. märts 1881 – 26. oktoober 1905, jalaväekindral, suurvürst Vladimir Aleksandrovitš;
*26. oktoober 1905 – 20. juuli 1914, kindraladjutant ratsaväekindral suurvürst Nikolai Nikolajevitš noorem;
*14. september 1915 – 13. juuni 1916, insenerkindral vürst Nikolai Jevsejevitš Tumanov;
*27. veebruar – 2. märts 1917, kindralleitnant suurtükiväekindral Nikolai Ivanov (*Николай Иудович Иванов*);
*2. märts – 29. aprill 1917, kindralleitnant Lavr Kornilov

## Välislingid
*Петербургский военный округ. regiment.ru
Peraküla peakraav

**Peraküla peakraav** on kraav Läänemaal Lääne-Nigula vallas Höbringi, Spithami, Tuksi ja Tusari külas.

Peakraavi pikkus on 7,6 km. Peakraavi lähe on Tusari külas Nõva jõe lähedal. Peakraavi valgla on 26,9 km². Kraav suubub Spithami külas Pikane järve. Suue jääb Nõva looduskaitsealale.

Peraküla peakraav on tehislik mitteavalik veekogu, mille piiranguvöönd on 100 m.

Peraküla peakraavi keskkonnaregistri kood on VEE1103800.

## Välislingid

*
Paul Ferdinand Walter

**Paul Ferdinand Walter** (7. jaanuar 1873 Väike-Soldina, Vaivara kihelkond – 11. juuni 1944 Bad Doberan) oli Eesti vaimulik.

Õppis aastatel 1885–1890 Tartus Gümnaasiumis. Tartu Ülikooli usuteaduskonnas õppis ta aastatel 1891–1895. Oli prooviaastal Nissi (Emil Johannes Heinrich Bruhnsi juures), Kuusalu (Woldemar Friedrich Kentmanni juures) ja Narva Aleksandri koguduses (Richard Julius von Pauckeri juures). Ordineeriti 8. juunil 1897 õpetajaks.

Oli 1897–1899 Kodavere ja Alatskivi koguduse adjunktõpetaja, aastatel 1899–1910 aga samade koguduste õpetaja. Aastatel 1910–1925 oli ta Tallinnas Diakonisside Asutise rektor (olles aastatel 1911–1912 Tallinna Jaani koguduse adjunktõpetaja). Aastatel 1915–1916 oli ta Siberisse, täpsemalt Irkutskisse, välja saadetud.

Lahkus aastal 1926 Saksamaale. Oli aastatel 1926–1931 pastor Roggendorfis (Nordwestmecklenburgi kreisis Mecklenburg-Vorpommerni liidumaal) ja 1931–1937 oli ta pastor Tessinis (Bad Doberani kreisis Mecklenburg-Vorpommerni liidumaal). Aastast 1938 emerituuris, elades Bad Doberanis.

## Isiklikku
Tema vend August Reinhold Johannes Walter oli Jämaja Kolmainu koguduse õpetaja, tema poeg Johannes Walter oli Kodavere Mihkli koguduse õpetaja, poeg Robert Walter oli Tallinna Kopli koguduse ja Tallinna Niguliste koguduse 2. pihtkonna õpetaja.

## Viited